নিউ সায়েন্টিস্ট-এর প্রতিবেদন অনুসারে, বিমানটি নিখোঁজ হওয়ার প্রথমদিকে দুটি এসিএআরএস প্রতিবেদন স্বয়ংক্রিয়ভাবে যুক্তরাজ্যের এর ইঞ্জিন প্রস্তুতকারী প্রতিষ্ঠান রোলস-রয়েস গ্রহণ করেছিল। ওয়াল স্ট্রিট জার্নাল যুক্তরাষ্ট্রে সরকারের বরাত দিয়ে জানায়, রোলস-রয়েস বিমানটির সাথে যোগাযোগ বিচ্ছিন্ন হওয়ার পরবর্তী পাঁচ ঘণ্টায় ৩০ মিনিট পরপর বিমানের সংকেত পাচ্ছিলেন; এতে বলা হয় বিমানটির সংকেত প্রেরণকারী যন্ত্র অফলাইনে যাওয়ার পূর্বে কমপক্ষে চার ঘণ্টা এটি বার্তা প্রেরণ করেছিল। মালয়েশিয়ার যোগাযোগমন্ত্রী পরের দিন এক সংবাদ সম্মেলনে বলেন ওয়াল স্ট্রিট জার্নালের এই প্রডিতবেদন সঠিক নয়; বিমানটি দ্বিতীয় রাডার থেকে নিরুদ্দেশ হওয়ার পূর্বে সর্বশেষ ০১:০৭ মিনিটে বার্তা প্রেরণ করেছিল। পরবর্তীতে রয়র্টাস এর প্রতিবেদনে বলা হয়, বার্তা গ্রহণের মানে এটা নাও হতে পারে যে বিমানটি তার ফ্লাইট অব্যহত রেখেছিল, সম্ভবত বিমানটির ট্রাবলশুটিং মেইনটেইনেন্স সিস্টেম থেকে পিংস গ্রহণ করা হয়েছিল। ওয়াল স্ট্রিট জার্নাল পরবর্তীকালে তাদের প্রতিবেদন থেকে রোলস-রয়েসের উৎস বাতিল করে দেয় এবং প্রতিবেদনে বলা হয়, বোয়িং ৭৭৭ বিমানের স্যাটেলাইট যোগাযোগ সংকেত বিশ্লেষণ করে দেখা যায় এটি স্যাটেলাইট থেকে স্যাটেলাইটে সংযোগ স্থাপনে সক্ষম ও এসকল বার্তা সাধারণত কোন তথ্য-উপাত্ত ধারণ করে না। ১৩ই মার্চ হুয়াইট হাউজের প্রেস সচিব বলেন, নতুন কিছু তথ্যের ভিত্তিতে সম্ভবত অনুসন্ধান কাজ ভারত মহাসাগরেও বৃদ্ধি করা হবে। পেন্টাগনের একজন উচ্চপদস্থ কর্মকর্তা এবিসি নিউজকে বলেন, আমাদের কাছে কিছু তথ্য রয়েছে যে প্লেনটি ভারত মহাসাগরেও বিধস্থ হতে পারে। এছাড়াও কোম্পানির উচ্চপদস্থ কর্মকর্তারা বলেন, বিমান নিখোঁজ হলেও এর পিং সংকেত বার্তা কক্ষে পাঠাতে পারে, খুব সম্ভবত পিংস শনাক্ত করে বিমানের অবস্থান নির্ণয় করা যেতে পারে।

যবনিকা
পরবর্তী যোগাযোগ
কর্মী
আনুমানিক পথ